Likumprojekts

**Grozījumi likumā "Par interešu konflikta novēršanu valsts amatpersonu darbībā"**

Izdarīt likumā "Par interešu konflikta novēršanu valsts amatpersonu darbībā" (Latvijas Republikas Saeimas un Ministru Kabineta Ziņotājs, 2002, 11. nr.; 2003, 12. nr.; 2006, 2., 20. nr.; 2007, 14. nr.; 2008, 24. nr.; 2009, 10., 24. nr.; Latvijas Vēstnesis, 2010, 94., 162. nr.; 2011, 76. nr.; 2012, 104. nr.; 2013, 6. nr.; 2014, 32., 38., 228. nr.; 2015, 107., 190., 251. nr.; 2016, 31., 123. nr.; 2018, 36. nr.; 2019, 233. nr.) šādus grozījumus:

1. Papildināt 26. pantu ar 2.1 daļu šādā redakcijā:

"(21) Valsts dibinātu augstskolu padomes locekļu un padomes locekļu šā likuma 4. panta pirmās daļas 18., 19.  un 19.1 punktā minētajās kapitālsabiedrībās valsts amatpersonas deklarācijas publiskojamā daļā ietver informāciju par ienākumiem, kas gūti par valsts amatpersonas pienākumu izpildi institūcijās, kā arī informāciju par citiem amatiem, uzņēmuma līgumiem un pilnvarojuma līgumiem atbilstoši šā likuma 24. panta pirmās daļas 3. punktam."

2. Papildināt pārejas noteikumus ar 29. punktu šādā redakcijā:

"29. Šā likuma 26. panta 2.1 daļa stājas spēkā vienlaikus ar grozījumiem Augstskolu likumā, kas paredz augstskolu padomju izveidi valsts dibinātajās augstskolās."

Izglītības un zinātnes ministre

I. Šuplinska